### ΟΜΗΡΟΥ ΟΔΥΣΣΕΙΑ

### ζ 139-259

**Στόχοι**: οι μαθητές:

* να κατανοήσουν το περιεχόμενο της ενότητας
* να εκτιμήσουν το ήθος του Οδυσσέα και της Ναυσικάς
* να διακρίνουν τη δομή των λόγων τους
* να αντιληφθούν τον λειτουργικό ρόλο του μονόλογου ως αφηγηματικού τρόπου
* να αντιληφθούν τον λειτουργικό ρόλο της ομηρικής παρομοίωσης ως εκφραστικού τρόπου
* να αντιληφθούν τον ανθρωπισμό της *Οδύσσειας*.

### Επεξεργασία του κειμένου:

**1. Ανάγνωση της ενότητας.**

**2. Ποιο είναι το θέμα της ενότητας;** (τίτλος: Συνάντηση και συνομιλία Οδυσσέα-Ναυσικάς)

**3. Επισήμανση του χρόνου δράσης της *Oδύσσειας* → 32η μέρα**

**4. Με ποιο τρόπο προκαλείται / προοικονομείται η συνάντηση Οδυσσέα-Ναυσικάς;** (142-148: επεμβατικός ρόλος Αθηνάς → τόπι στο ποτάμι → γέλια, θόρυβος → ξύπνημα Οδυσσέα)

**5. Πώς αντιδρά ο Οδυσσέας στο άκουσμα των γυναικείων φωνών; Σε ποια ενέργεια προβαίνει;** (148-169: ανασηκώνεται – αναρωτιέται σε ποια χώρα έχει έρθει, προβληματίζεται για τους κατοίκους της, αποφασίζει να ερευνήσει / λειτουργικός ρόλος του μονόλογου ως αφηγηματικού τρόπου → εξωτερικεύει σκέψεις και συναισθήματα του ήρωα και έτσι τον κατανοούμε καλύτερα – βγαίνει από τους θάμνους, καλύπτει με ένα κλαδί την αντρική του φύση και κινείται προς το μέρος από όπου ακούγονται οι γυναικείες φωνές)

**6. Πώς αποδίδει ο ποιητής εικονιστικά την κατάσταση του Οδυσσέα;** (163-169: ομηρική παρομοίωση / βλ. σ. 67 σχολ. εγχ. / εμπνευσμένη από τον χώρο της φύσης και το βασίλειο των ζώων: α) 163-167 = αναφορικό μέρος, β) 168-169 = δεικτικό μέρος, γ) κοινός όρος = η ανάγκη που οδηγεί σε παράτολμη ενέργεια – λειτουργικός ρόλος της παρομοίωσης ως εκφραστικού τρόπου → φωτίζει τη ζητούμενη εικόνα, συμπληρώνει και πλουτίζει την περιγραφή)

**7. Πώς αντιδρούν οι κοπέλες με την εμφάνιση του Οδυσσέα;** (170-176: οι δούλες τρομάζουν και πανικόβλητες σκορπίζουν – η Ναυσικά στέκεται ασάλευτη απέναντι στον Οδυσσέα, της έδωσε θάρρος η Αθηνά / ήθος: θαρραλέα, περήφανη, άφοβη / αρχοντική συμπεριφορά)

**8. Ποιος είναι ο προβληματισμός του Οδυσσέα για τη συμπεριφορά του απέναντι στη Ναυσικά;** (177-183: αφηγημένος μονόλογος – δίλημμα → ικεσία προς τη Ναυσικά ή λόγος από μακριά → αποφασίζει να της μιλήσει από μακριά / ήθος: ώριμη σκέψη, λεπτότητα Οδυσσέα – θεσμός ικεσίας / βλ. σχόλιο 4 σχολ. εγχ.)

**9. Ποια είναι τα θεματικά κέντρα του λόγου του Οδυσσέα;** **Πώς ηθογραφείται ο Οδυσσέας από τον λόγο του;** (184-224: ικετευτικός λόγος / δομή: α) 185: προσφώνηση και ικεσία – β) 185-206: εκδήλωση θαυμασμού / έπαινοι / κολακείες για την ομορφιά της Ναυσικάς / ευαισθησία, ευγένεια, ψυχική καλλιέργεια του Οδυσσέα – γ) 207-214: οι περιπέτειες του Οδυσσέα / για να τη συγκινήσει – δ) 215-220: ζητάει συγκεκριμένη βοήθεια, ρούχα και να του δείξει τον δρόμο για την πόλη – ε) 221-224: εύχεται έναν ιδανικό γάμο για τη Ναυσικά / χτυπά στο ευαίσθητο σημείο της / θεσμός γάμου-οικογένειας – ήθος: ο Οδυσσέας προτάσσει την ικεσία, εκφράζει επαίνους, μετά προβάλλει τα αιτήματά του / ο λόγος του είναι προσαρμοσμένος στην περίσταση / *με σύνεση και πονηριά* / για να επιτευχθεί ο σκοπός, αφού ο λόγος είναι το μόνο «όπλο» του)

**10. Ποια είναι τα θεματικά κέντρα του λόγου της Ναυσικάς; Πώς ηθογραφείται η Ναυσικά από τον λόγο της;** (228-241: δομή: α) 229: προσφώνηση – β) 229: επαινεί τον Οδυσσέα – γ) 230-234: τον παρηγορεί – δ) 235-238: του υπόσχεται τη βοήθεια που ζήτησε – ε) τον πληροφορεί για τη χώρα και τον λαό, τον βασιλιά και τη δική της ταυτότητα – ήθος: με κατανόηση, καλοσύνη, ευγένεια ψυχής, ανθρωπιά – ο λόγος της αποδεικνύει την αποτελεσματικότητα του λόγου του Οδυσσέα)

**11. Πώς αντιμετωπίζει, στη συνέχεια, η Ναυσικά τις δούλες, που σκόρπισαν τρομαγμένες;** (2ος λόγος, διατακτικός: 242-259: τις επικρίνει για τη δειλία τους– προσπαθεί να άρει τον φόβο τους λέγοντας πως ο ξένος δεν είναι εχθρός αλλά ένας αναξιοπαθής, που έχουν υποχρέωση να τον βοηθήσουν στο όνομα του Ξένιου Δία / θεσμός φιλοξενίας – δίνει εντολές να προσφέρουν φαγητό στον Οδυσσέα και να τον λούσουν στο ποτάμι)

**12. Γενική αποτίμηση της ενότητας.** (η σκηνή συνάντησης και συνομιλίας Οδυσσέα-Ναυσικάς είναι αριστουργηματική – αντίθεση Οδυσσέα-Ναυσικάς ως προς την εμφάνιση, αλλά κοινός παρονομαστής η ευγένεια ψυχής και των δύο – έκφραση του ανθρωπισμού της *Οδύσσειας*)

**13. Ανακεφαλαίωση** της ραψωδίας **ζ** → βλ. σ. 78 σχολ. εγχ.

### Εργασίες:

1) Να αποδώσετε περιληπτικά το περιεχόμενο της ενότητας. (80-100 λέξεις)

2) Να ηθογραφήσετε τον Οδυσσέα και τη Ναυσικά από τους λόγους τους.

3) Να χωρίσετε τους λόγους του Οδυσσέα και της Ναυσικάς σε θεματικές ενότητες και να δώσετε τίτλους.

4) Να συγκρίνετε τη συμπεριφορά της Ναυσικάς και των άλλων κοριτσιών απέναντι στον Οδυσσέα.

5) Ποια συναισθήματα προξενεί στη Ναυσικά ο Οδυσσέας με την εμφάνισή του, τα λόγια του και τη συμπεριφορά του;

6) Να ηθογραφήσετε τον Οδυσσέα α) από τον μονόλογό του, β) από τον διάλογό του με τη Ναυσικά, γ) από την παρομοίωση που αναφέρεται σε αυτόν, δ) από τη συμπεριφορά του γενικά προς τη Ναυσικά και τις άλλες κοπέλες.

7) Να ηθογραφήσετε την Ναυσικά α) από τον διάλογό της με τον Οδυσσέα, γ) από την παρομοίωση που αναφέρεται σε αυτήν, γ) από τη συμπεριφορά της γενικά προς τον Οδυσσέα και τις κοπέλες.

8) Nα δείξετε αν ο λόγος του Oδυσσέα είναι οργανωμένος με τρόπο που εξυπηρετεί τον σκοπό του. (σχολ. εγχ. σ. 78)

9) O ικετευτικός λόγος του Oδυσσέα επιμένει στην εξωτερική ομορφιά της Nαυσικάς, ενώ οι δικοί της λόγοι αποκαλύπτουν την ψυχική ομορφιά της. Nα το αποδείξετε με στοιχεία του κειμένου. (σχολ. εγχ. σ. 78)

10) Ποιες αντιλήψεις των ομηρικών ανθρώπων: α. για την ιδανική οικογένεια, β. για τη διανομή των αγαθών και γ. για τους ξένους, τους ικέτες, τους φτωχούς διαφαίνονται, αντίστοιχα, στους στίχους α. 221-224, β. 230-234 και γ. 235-237 και 252-256; (σχολ. εγχ. σ. 78)

11) Zωγραφίστε μια εικόνα της Ενότητας που σας εντυπωσίασε περισσότερο. (σχολ. εγχ. σ. 78)

12) Κάποια / ες από τις ερωτήσεις της επεξεργασίας που δεν απαντήθηκαν κατά την παράδοση του μαθήματος.